Apotropaion

Apotropaion (vanakreeka keeles ἀποτρόπαιος apotrópaios 'õnnetust ära pöörama'; sõna kasutati ebaõnne vääravate jumalate epiteedinaWilhelm Pape, Max Sengebusch. Handwörterbuch der griechischen Sprache. Vieweg & Sohn, Braunschweig 1914) on ese, millel arvatakse olevat maagiline kaitsevõime.https://arhiiv.eki.ee/dict/vsl/index.cgi?Q=apotropaion&F=M&C06=en

 Näiteid esemetest 
Apotropaionid on näiteks õnneripatsid (kaitsemaagilist mõju omistatakse heli tekitavatele ehetele ja kaunistustele), amuletid, talismanid:
 Vana-Egiptuse usundis skarabeused, sõlmed, Horuse silm;
 Vana-Rooma usundis viljakussümbolid nagu fallosekujutised;
 Hiina usundis auguga mündid;
 kristlastel ristripatsid, reliikviad, palverännumärgid;
 Lähis-Idas Fatima käsi ja Nazar-silm

Eesti usundis on tuntud apotropaionid pihlakas, hobuseraud, hõbeesemed.

 Kunstis ja arhitektuuris 
Keskaja kirikutes kohtab sageli mittekristlikke, kaitsemaagilise tähendusega elemente ja sümboleid, näiteks sõlmsammas, koletislikud maski- või näokujutised konsoolidel ja veesülititel, geomeetrilised kaunistused (opus spicatum), sõlm- ja põimornamendid (silmusnelinurk, Saalomoni sõlm), Sheela-na-gig.

Eesti arhitektuuris on keskaja ehitistest tuntuim näide Karja kiriku kooriruumi võlvile maalitud sümbolid (triskele, põimornament, pentagramm, kaheksaharuline täht, jalgade vahelt läbi vaatav figuur, nn säärkurat).

 Viited 

Kategooria:Ebausk